TV-Aust-Agder

TV-Aust-Agder AS (TVA) var en lokal TV-stasjon i Aust-Agder, eid av Agderposten Medier AS.

Kanalen startet i 1997 i samarbeid med TV Sør, men skilte lag i 2004 og fortsatte under navnet TVA. Stasjonen hadde en distribusjonsavtale med TVNorge frem til det analoge bakkenettet ble avviklet i juni 2009. I 2008 fikk TVA egen plassering på det digitale bakkenettet via RiksTV, men samarbeidet opphørte året etter.

TVA ble distribuert via kabel-TV nettene til Canal Digital og Tel-Ag, samt gjennom IPTV leverandører som LOS Bynett, Altibox og Nextgentel. Stasjonen ble avviklet 29. januar 2010. Sendernettet ble overtatt av Radio P5, og senere TV Agder, som siden 2013 har sendt programmer produsert av Media Service for både Aust- og Vest-Agder.
Eksterne lenker
 Tel-Ag
 Canal Digital kabel-TV

Kategori:Kultur i Agder
Kategori:Norske lokal-TV-kanaler
Kategori:TV-kanaler etablert i 1997
Kategori:TV-kanaler etablert i 2004
Kategori:Opphør i 2010